آمریکا، بؤیوک بریتانیا و نوروئژ، سودان‌دا نیظامی و سیویل طرف‌لر آراسیندا آنایاسا بیاننامه‌سی حاقیندا آنلاشما‌دان ممنون اولدوق‌لارینی آچیقلایا‌راق کئچید پروسه‌سی اوچون وئریلن مدتین سونونا یاخینلاشدیغی خبردارلیغی ائتدی.
آمریکا خاریجی ایشلر ناظیرلیگی سودان‌داکی پروسه‌س‌لره دایر آمریکا، بؤیوک بریتانیا و نوروئژ طرفین‌دن ایمضا‌لانان بیرگه بیانات یاییب.
اؤلکه ایچین‌دکی زوراکیلیغین آزالماسی‌نین ممنون ائدیجی بیر حادثه اولدوغو بیل‌دیریلن آچیقلامادا، نیظامی کئچید شوراسی ایله موخالیفتی تمثیل ائدن آزادلیق و دییشیک‌لیک بیاننامه‌سی گوجلری بیرلیگی آراسیندا اؤن آنلاشما کاراکترلی سیاسی سندین ایمضالانماسی مثبت بیر آددیم کیمی دگرلندیریلیب.
دیگر طرف‌دن، بیاناتدا طرف‌لره اؤلکه‌ده داوام ائدن پروبلم‌لرین بیر آن اوّل سونا چاتدیریلماسی اوچون صرف ائدیلن تلاشلاری آرتیرماق چاغیریشی ائدیلیب.
سوداندا طرف‌لر اؤتن هفته‌لرده باشلایان دانیشیق‌لارین آردین‌دان، سودان‌دا 39 آیلیق کئچید پروسه‌‍سینی باشلایا‌جاق قارشی آنلاشما کاراکترلی سیاسی سندی ایمضالامیشدی.
آفریقا بیرلیگی حمایه‌سینده 3 ژوئیه‌ده یئنی‌دن باشلایان مستقیم دانیشیق‌لارین آردین‌دان طرف‌لر، سئچیم‌لر کئچیری‌لنه قدر اؤلکه‌نین چئوریلمه‌لی اولا‌راق ایداره ائدیلمه‌سی قراری آلدی.
بونا گؤره، پرزیدنت شوراسی، 5 سیویل وطنداش، 5 عسگر و آدی اوستونده آنلاشیلان سیویل بیر عضو‌دن عبارت اولا‌جاق. شورا 3 ایل 3 آی مدتینه اؤلکه‌نی ایداره ائده‌جک.
طرف‌لر، اینقیلاب پروسه‌سینده اینسان‌لارین اؤلومونه سبب اولان حادثه‌لرین آراشدیریلماسی اوچون کومیسیون یارادیلماسی باره‌ده ده راضیلیغا گلدی.
سودان‌دا 19 دسامبر 2018ده حیات باها‌لی‌لیغی سببیله باشلایان نوماییش‌لرین اؤلکه ایچینده رژیم چوخونا چئوریلمه‌سی اوزرینده اوردونون 11 آوریلین‌دکی موداخیله‌سی 30 ایللیک عمر البشیر دؤورو باشا چاتمیشدی.
